**Thomas Edward Yorke** (født 7. oktober 1968 i Wellingborough) er en britisk vokalist og låtskriver. Han er ledende vokalist, låtskriver, gitarist og pianist i det engelske bandet Radiohead. Han spiller hovedsakelig gitar og piano, men har også spilt trommer og bassgitar (mest tydelig under innspillingen av *KID A* og *Amnesiac*). I juli 2006 utga han debut-soloalbumet sitt, *The Eraser*, som fikk en verdig mottagelse. Thom Yorke er også vokalist i bandet Atoms for Peace. Yorke har preget musikkindustrien i stor grad; i 2006 ble han rangert som den 6. mektigste personen innen musikk av Q Magazine, og Radiohead ble rangert som nummer 73 i *Rolling Stone Magazine*s «100 største artister gjennom tidene» i 2005. Han ble også plassert som nummer 66 i magasinets liste over tidenes hundre beste vokalister. En avstemning organisert av Blender og MTV2 kåret Yorke til 18. beste vokalist gjennom tidene.

Tidlig liv
----------

Yorke ble født i Wellingborough i Northamptonshire. Han ble født med det ene øyet lukket og måtte gjennomgå fem operasjoner før fylte seks år for å få det åpnet. Et uhell under en av operasjonene førte til at han måtte gå med lapp over øyet i et år. Dette har ført til at det venstre øyelokket hans henger litt mer ned enn det andre, såkalt ptose. Han har uttalt i senere tid at han ble mobbet på skolen på grunn av øyesykdommen. Familien hans flyttet fra by til by, noe som gjorde at Yorke gikk på forskjellige skoler. Familien slo seg endelig ned i Oxfordshire i 1978.

Yorke fikk sin første gitar som syv-åring, inspirert av Brian May, gitarist i det engelske bandet Queen. Han skrev sin første sang da han var elleve. På ungdomsskolen møtte han sine fremtidige bandmedlemmer, og de stiftet bandet On A Friday. Navnet kom til av at de kun spilte sammen på fredager. I bandet spilte han for det meste gitar, men han begynte senere å synge fordi «Ingen andre ville gjøre det».

Radiohead
---------

Da bandmedlemmene fullførte universitetsgradene sine i Oxford 1991, skiftet de navn til Radiohead etter Talking Heads' sang «Radio Head» fra albumet *True Stories*. Thom har uttalt at han slet med alkoholmisbruk i denne perioden, og var ofte full under konsertene sine. Bandet fikk sitt gjennombrudd med hit-singelen «Creep» i 1992.

Etter Radioheads' debutalbum *Pablo Honey* i 1993, kom albumet *The Bends*, som gjorde at Yorke og bandet fikk større internasjonal oppmerksomhet. Under Radioheads turné ble Yorke svært god venn med Michael Stipe, tidligere vokalist i det amerikanske bandet R.E.M.. Yorke fikk mange tips fra Stipe om hvordan å takle det å være i et rockeband. Da bandet produserte deres tredje og best mottatte album *OK Computer* i 1997, hadde alle bandmedlemmene hver sin mening om hvilken rolle bandet hadde og ytret ofte sine tanker til media. Regissøren Grant Gees dokumentarfilm *Meeting People Is Easy*, utgitt i 1998, skildrer bandet i denne perioden. Yorke har uttalt seg at han sterkt misliker media sine måter å behandle kjendiser på, noe som har ført til at han svært sjeldent gjør offentlige intervjuer, og lar seg alltid bli intervjuet på sin egen karakteristiske måte. Han har også ytret sin negativitet til mainstream-musikk.

Radiohead har helt siden århundreskiftet blitt sett på som et enormt viktig band i nymoderne musikkindustri. Yorke, som vokalist og hovedlåtskriver, har vært den største årsaken til bandets skiftende musikksjanger i sine nyere album. Både *Kid A* og *Amnesiac* har fått oppmerksomhet for å ha skilt seg ut fra eldre album, men har uansett gått generelt ut med gode anmeldelser. Dette til tross for at det også har splittet mange av bandets fans og anmeldere. *Hail to the Thief*, som kom ut i 2003, var et album Yorke uttalte som en «reaksjon ovenfor fremtidens barn». Selv om albumet har blitt sett på som et sterkt politisk album, har Yorke selv hevdet at albumet ikke er særlig politisk. Radiohead ga videre ut et godt mottatt album *In Rainbows* i 2007, og *The King of Limbs* i 2011.

### Soloalbum og Atoms for Peace

Yorke ga ut et eget soloalbum, *The Eraser*, i 2006. Mange fans var redde dette betydde slutten på Radiohead, men Yorke uttalte «*I want no crap about me being a traitor, or whatever, splitting up, blah blah... this was all done with their blessing.*» Yorke uttalte at albumet inneholder mer elektronikk enn Radioheads mer instrumentale sjanger. Yorke opptrer sjeldent med sine sanger som soloartist, men har til tider spilt disse sangene sammen med resten av bandet i Radiohead.

I 2009 grunnla Yorke supergruppa Atoms for Peace sammen med Flea fra Red Hot Chili Peppers, Radioheads plateprodusent Nigel Godrich, Joey Waronker fra Beck og R.E.M. og Mauro Refosco fra Forro in the Dark. Bandet har så langt kun spilt live, og da kun sanger fra *The Eraser* og noen få fra Radiohead.

Spillestil
----------

Som vokalist er Yorke gjenkjennelig med sin karakteristiske tenorstemme, med mye bruk av vibrato og falsett. Yorke har evnen til å nå og opprettholde noter som er over et stort vokalt spekter. Under innspillingene til *The Bends*, så Yorke Jeff Buckley under en konsert. Han har i senere tid uttalt at konserten inspirerte han såpass, at det gjorde en sterk og direkte påvirkning på utviklingen av vokalprestasjonene hans. Yorke har også utforsket andre stiler å synge på, blant annet en mer aggressiv framtoning i vokalprestasjonen. Dette kan blant annet høres på sangen «Paranoid Android» fra *Ok Computer*. Yorke har uttalt: «*Det irriterer meg hvor vakker stemmen min er ... hvor høflig det kan høres ut, når det jeg synger om kan være dypt seriøst.*»

Til tross for å ha skrevet flere av Radioheads sanger, har Yorke uttalt seg at han verken kan eller vil lese musikk. Han synes det er en meningsløs måte å uttrykke musikalske rytmer på, og er derfor svært lite effektivt. Dette er en stort kontrast fra de andre bandmedlemmene. Neil Young har hatt stor innflytelse på Yorke. Han har også uttalt at The Pixies og R.E.M. forandret livet hans, da han var student.

Familie
-------

Yorke bor i Oxfordshire. Han har en bror, Andy, som er eks-vokalist i bandet Unbelievable Truth. Han bodde i flere år sammen med Rachel Owen, som han møtte da de studerte sammen ved University of Exeter. Sammen fikk de to barn, Noah, født i 2001 og Agnes, født i 2004. De giftet seg i hemmelighet i 2003. Den 15. august 2015 kunngjorde Thom at han og Owen hadde gått fra hverandre etter 23 år. Owen døde av kreft 18. desember 2016.

Diskografi
----------

* *The Eraser* – 2006
* *Tomorrow's Modern Boxes* – 2014
* *Suspiria* – 2018 (soundtrack-album)

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Discogs, Discogs artist-ID 4854, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 502658, besøkt 9. oktober 2017[Hentet fra Wikidata]
4. ↑   *Montreux Jazz Festival Database*, Wikidata Q99181182
5. 1 2   *Montreux Jazz Festival Database*, Montreux Jazz Festival konsert ID 1677, Wikidata Q99181182
6. ↑  «100 Greatest Singers Of All Time». *Rolling Stone* **(engelsk)**. Besøkt 28. oktober 2011.
7. ↑  «Blender Magazine's 22 Greatest Voices» **(engelsk)**. Amiannoying.com. Besøkt 17. oktober 2011.
8. ↑  Andy Greene (31. mai 2017). «Radiohead’s Rhapsody in Gloom: ‘OK Computer’ 20 Years Later». *Rolling Stone* **(engelsk)**. Besøkt 15. mars 2019.
9. ↑  Jordan Runtagh (22. februar 2018). «Radiohead’s ‘Pablo Honey’: 10 Things You Didn’t Know». *Rolling Stone* **(engelsk)**. Besøkt 15. mars 2019.
10. ↑  Alex Ross (20. august 2001). «The Searchers: Radiohead's unquiet revolution». *therestisnoise.com* **(engelsk)**. Arkivert fra originalen 14. februar 2008. Besøkt 15. mars 2019.
11. ↑  «Don't worry, be happy». *The Sydney Morning Herald* **(engelsk)**. 14. juni 2003. Besøkt 15. mars 2019.
12. ↑  Tim Adams (16. mars 2013). «Thom Yorke: Look who's happy now». *The New Zealand Herald* **(engelsk)**. Besøkt 15. mars 2019.
13. ↑  Jon Pareles (2. juli 2006). «With Radiohead, and Alone, the Sweet Malaise of Thom Yorke». *The New York Times* **(engelsk)**. Besøkt 15. mars 2019.
14. 1 2 3  Fariha Karim, Gurpreet Narwan (24. desember 2016). «Marriage secret of Radiohead star and the woman he lost to cancer». *The Times* **(engelsk)**. Besøkt 15. mars 2019.
15. ↑  «Thom Yorke and Rachel Owen announce separation». *NME* **(engelsk)**. 15. august 2015. Besøkt 15. mars 2019.
16. ↑  Alice Vincent (20. desember 2016). «Thom Yorke's ex-partner, Rachel Owen, dies aged 48» **(engelsk)**. Besøkt 15. mars 2019.

Eksterne lenker
---------------

* Offisielt nettsted Rediger på Wikidata

* (en) Thom Yorke – kategori av bilder, video eller lyd på Commons Rediger på Wikidata
* (en) Thom Yorke på Internet Movie Database Rediger på Wikidata

* (fr) Thom Yorke på Allociné Rediger på Wikidata

* (en) Thom Yorke hos The Movie Database Rediger på Wikidata

* (en) Thom Yorke hos Internet Broadway Database Rediger på Wikidata
* (en) Thom Yorke på Apple Music Rediger på Wikidata

* (en) Thom Yorke på Discogs Rediger på Wikidata

* (en) Thom Yorke på MusicBrainz Rediger på Wikidata

* (en) Thom Yorke på Spotify Rediger på Wikidata

* (en) Thom Yorke på Songkick Rediger på Wikidata

* (en) Thom Yorke på Last.fm Rediger på Wikidata

* (en) Thom Yorke på Last.fm Rediger på Wikidata

* (en) Thom Yorke på Genius — sangtekster Rediger på Wikidata

* (en) Thom Yorke på AllMusic Rediger på Wikidata
* Thom Yorke på Twitter Rediger på Wikidata

* Thom Yorke på Facebook Rediger på Wikidata

* Thom Yorke på Instagram Rediger på Wikidata

* Thom Yorke på YouTube Rediger på Wikidata

* Thom Yorke på Myspace Rediger på Wikidata

* Thom Yorke på Tumblr Rediger på Wikidata

  


| * v
* d
* r
Radiohead |
| --- |
| Thom Yorke **·** Colin Greenwood **·** Jonny Greenwood **·** Ed O’Brien **·** Phil Selway |
| Studioalbum | *Pablo Honey* **·** *The Bends* **·** *OK Computer* **·** *Kid A* **·** *Amnesiac* **·** *Hail to the Thief* **·** *In Rainbows* **·** *The King of Limbs* |
| EP-er | *Drill* **·** *Itch* **·** *My Iron Lung* **·** *No Surprises/Running from Demons* **·** *Airbag/How Am I Driving?* **·** *I Might Be Wrong: Live Recordings* **·** *COM LAG (2plus2isfive)* |
| Diverse | Stanley Donwood **·** Nigel Godrich **·** *Bodysong* **·** *The Eraser* |


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** BIBSYS **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |